**KOESTLIN d.d. Bjelovar**

**Slavonska cesta 2/a**

**UPRAVA DRUŠTVA**

Na temelju odredbe članka 277. Zakona o trgovačkim društvima i članka 31. Statuta društva Koestlin d.d. tvornica keksa i vafla Bjelovar, Slavonska cesta 2/a (dalje u tekstu: Društvo), Uprava Društva donijela je odluku o sazivanju Glavne skupštine, te objavljuje

**POZIV ZA** **REDOVITU GLAVNU SKUPŠTINU**

**KOESTLIN d.d. Bjelovar, Slavonska cesta 2/a, koja će se održati dana 17. srpnja 2020.godine u 12,15 sati u Zadru, u sali za sastanke (I. kat) društva Maraska d.d., Biogradska cesta 64A**

Za Skupštinu se objavljuje sljedeći:

**DNEVNI RED**

1.Otvaranje Skupštine i utvrđivanje broja nazočnih dioničara i njihovih opunomoćenika koji sudjeluju u radu Skupštine

2. Izvješće Uprave Društva o stanju i poslovanju Društva u 2019. godini sa Godišnjim financijskim izvještajem Društva za 2019. godinu

3. Izvješće revizora Društva za 2019. godinu

4. Izvješće Nadzornog odbora o obavljenom nadzoru poslovanja Društva u 2019. godini

5. Izvješće o primicima za članove Uprave i Nadzornog odbora za 2019.godinu

6. Politika primitaka za članove Uprave

7. Donošenje odluke o pokriću gubitka Društva iz 2019.godine

8. Izvješće Uprave Društva o stjecanju vlastitih dionica u 2019.godini

9. Donošenje odluke o davanju razrješnice (odobravanju rada):

a) Upravi društva za vođenje poslova u 2019. godini

b) Nadzornom odboru Društva za nadzor vođenja poslova u 2019. godini

10. Donošenje Odluke o imenovanju revizora za 2020. godinu

**PRIJEDLOZI ODLUKA**

Nadzorni odbor za točke 6. i 10., Nadzorni odbor i Uprava za toč. 5.,7. i 9., te Uprava za preostale točke predlaže Glavnoj skupštini Koestlin d.d. Bjelovar donošenje odluka, na način kako slijedi:

**AD2.** Usvaja se Izvješće Uprave Društva o stanju i poslovanju Društva u 2019. godini sa Godišnjim financijskim izvještajem Društva za 2019. godinu utvrđenim od strane Uprave i Nadzornog odbora Društva s ostvarenim poslovnim rezultatima u 2019. godini

**AD3.** Usvaja se Izvješće revizora Društva za 2019. godinu

**AD4.** Usvaja se Izvješće Nadzornog odbora o obavljenom nadzoru poslovanja Društva u 2019. godini

**AD5.** Usvaja se Izvješće o primicima za članove Uprave i Nadzornog odbora za 2019.godinu

**AD6.** Usvaja se Politika primitaka za članove Uprave

**AD7.** Usvaja se Odluka o pokriću gubitka Društva iz 2019.godine

**AD8.** Prima se na znanje i usvaja Izvješće Uprave Društva o stjecanju vlastitih dionica u 2019.godini

**AD9.** Daje se razrješnica (odobrava rad):

a) Upravi društva za vođenje poslova u 2019. godini

b) Nadzornom odboru Društva za nadzor vođenja poslova u 2019. godini

**AD10.** Za revizora Društva u 2020. godini imenuje se KPMG Croatia d.o.o., Zagreb.

**POZIV DIONIČARIMA**

Pozivaju se dioničari da sudjeluju u radu Glavne skupštine društva Koestlin d.d.

Dioničari svoja prava na Glavnoj skupštini ostvaruju osobno ili putem opunomoćenika i zakonskih zastupnika.

Opunomoćenik mora imati pisanu punomoć ovjerenu u sjedištu Društva ili kod javnog bilježnika u kojoj je navedeno koga zastupa, ukupna nominalna vrijednost dionica i broj glasova kojima raspolaže.

Obrasci prijave i punomoći objavljeni su na internetskoj stranici Društva: **www. koestlin.hr**

Pravo sudjelovanja na Glavnoj skupštini, te korištenje pravom glasa imaju osobe koje su kumulativno ispunile sljedeće uvjete:

a)da imaju na računu vrijednosnih papira otvorenom u Središnjem klirinškom depozitarnom društvu upisane dionice društva, 10 dana prije održavanja Glavne skupštine

b)da su prijavu za sudjelovanje u pisanom obliku sa potvrdom o broju dionica podnijele najkasnije 7 dana prije dana održavanja Glavne skupštine

Prijava o namjeri sudjelovanja na Skupštini podnosi se Društvu, na adresu Slavonska cesta 2/a, Bjelovar, soba br. 26, gdje se i podiže potvrda o broju dionica i ovjerava punomoć za zastupanje.

Sadržaj poziva za Glavnu skupštinu, materijali koji predstavljaju podlogu za donošenje objavljenih prijedloga odluka i sve druge informacije iz čl.280 a ZTD-a dostupne su na internetskoj stranici Društva **www.koestlin.hr**

Materijali za Glavnu skupštinu koji služe kao podloga za donošenje objavljenih odluka bit će dostupni dioničarima na uvid u roku 10 dana od dana sazivanja Glavne skupštine, radnim danom od 10 do 13 sati u Sektoru pravnih i općih poslova Koestlin d.d. u sjedištu društva.

Na Glavnoj skupštini glasuje se javno, podizanjem glasačkih kartona/listića.

**KOESTLIN d.d.**